Operaballet i Oslo

**Oslo Operaball** har vært arrangert årlig siden studenter ved Universitetet i Oslo laget Mozartball i 1988. Operaballet leide hele den norske Opera tyve år på rad (1988-2007) før opptog gjennom gatene til ballet. Foreningen Tårnseilerne ble stiftet i 1992 og står som arrangør med arrangement av årlige Operaball i sine vedtekter.  

Ballene har enten vært historiske kostymeball eller maskeball og har blitt avholdt i selskapslokalet Gamle Logen siden nyåpningen 1989. Hele den norske Opera ble leid til Operaballet en gang i året i 20 år frem til Operaen ble flyttet til Bjørvika. Siden 2012 har det vært festkonsert og gallaforestilling i den nyoppussede universitetets Aula.

Studenter ved Universitetet i Oslo laget maskeball i Gamle Logen alt i 1850-årene, og da Gamle Logen ble gjenåpnet i 1989 ønsket man å ta opp igjen disse gamle tradisjonene. Det første danseselskapet i Gamle Logen var «selskabet av 18.december 1838», som hadde dansetilstelninger for medlemmer i lille sal. Selskapet er skildret i «Kringla» i skuespillet av samme navn av Henrik Wergeland.

## Historie

Oslo Operaball ble etablert av Bjørn Einar Sakseid. Han oppfordret ballets deltagere de første årene til å stille i rokokko-antrekk med pudder, hvite parykker for kvinnene og i Mozart-stil med knebukser og strømper for mennene.

Etter at Gamle Logen var nyrestaurert ble ballserien vært Logens største arrangement. Deltagerne har overvært en festforestilling før det går fakkeltog gjennom byens gater til Grev Wedels plass og den Gamle Logen. Fra 1988–2006 var forestillingen på den norske Opera i Folketeaterbygningen. Den nye Operaen i Bjørvika åpnet i 2008. I 2007 og 2011 ble det laget mini-opera på den Gamle Logen. I 2016 gikk opptoget for første gang ned Karl Johans gate, med historiske kostymer fra Søndenfjeldske musqueteerkorps og kjøretøy fra bl.a. brannmuseet i Oslo. 

Operaballkomiteen var løselig sammensatt de to første årene og fikk først egne vedtekter i 1992. I 1990 var Operaballet avslutningen av studenterhusuka (DNS). Ballkomitéen kalte seg for kulturentusiastene 2004–2011. Foreningen Kulturentusiastene startet Oslo Operafestival i 2006 med Operaballet som avslutning av festivalen i flere år. Leder Gjørill Songvoll mottok Oslo bys kunstnerpris 2008. Etter hun fratrådte i 2011 skiftet Kulturentusiastene navn til Oslo Operafestival og Operaballet ble igjen arrangert av foreningen Tårnseilerne.   

Tårnseilerne har også arrangert Slottsball på Akershus festning og Eventyrball på Holmenkollen Park Hotell, 1995 med Ivo Caprino og Lars Andreas Larssen som leste erotiske folkeeventyr.    

Karnevalstradisjonen har to elementer: et opptog gjennom byens gater og et innendørs maskeradeball. De europeiske balltradisjonene fulgte portugiserne til Brasil, og ankomsten i ballantrekk inspirerte det som vi idag kjenner som karnevalet i Rio. Operaballet arrangerer hvert år et fakkeltog gjennom historiske gater i gamle Christiania ned til grev Wedels plass og Gamle Logen, ledsaget av rytterkorpset fra sentrum politi. Opptoget inneholder hestedrosje, historiske kostymer, vektere og innslag som musikk, sjonglørere og ildblåsere. Siden 2012 har Operaballets opptog gjennom Oslos gater blitt ledsaget med klokkespill fra tårnet i Oslo rådhus. Arrangementet er nå godkjent av rådhusforvaltningen som fast innslag i Oslo rådhus sin årskalender.  

I 2025 overtok Amund Hellum Noraker som leder for Operaballkomiteen. Under hans ledelse har arrangementet fått økt fokus på å styrke kulturengasjementet blant unge deltakere, samt å videreføre operaballtradisjonen til en ny generasjon. Amund og Eilif Noraker har familietilknytning til arrangørmiljøet og er selv barn av Tårnseilerne.

Som del av forberedelsene til arrangementet tilbyr Oslo Operaball nå årlige dansekurs i forkant av ballet, der deltakerne kan lære historiske og klassiske selskapsdanser som benyttes under arrangementet.

I senere år har arrangementet utviklet seg fra å være et relativt lukket arrangement til å få større lokal og internasjonal utbredelse, blant annet gjennom samarbeid med influensere, økt tilværelse på sosiale medier og deltakelse fra utenlandske gjester.

### Tidligere arrangementer
* 1988: *[[Così fan tutte]]*-operaen (W.Mozart) innledet ballet den 17. april. Temaet var rokokkoball på rokokksalen, Grand Hotell
* 1989: *[[Figaros Bryllup]]* (av W.Mozart), den 25. februar – Tema : Mozartball i det nyåpnede Gamle Logen
* 1990: *[[Faust (opera)]]* (av C.Gounod), den 24. mars – Tema:Pariserball
* 1991: *[[La traviata]]* (av G.Verdi), den 23. februar – Maskeballets tema: «Paris» 
* 1992: *[[Tosca]]*, på skuddårsdagen – Maskeballets tema: Roma
* 1993: *[[Don Giovanni]]*, den 13. mars – Tema: Rokokkoball
* 1994: *[[Barbereren i Sevilla]]*, den 30. april – Tema: Roma 1849
* 1995: *[[Carmen]]*, den 1. april – Tema: «Stilforvirringen»
* 1997: *[[La traviata]]*, den 22. februar – Tema: «stilforvirringen»
* 1998: *[[Tryllefløyten]]*, på Valentinsdagen 14. februar (med bryllupskortesje)
* 1999: *[[Czardasfyrstinnen]]*, den 13. mars
* 2000: *[[Madama Butterfly]]*, den 26. februar – Tema: Victoria-tiden
* 2001: *[[Elskovsdrikken]]*, den 24. februar
* 2002: *[[Den Glade Enke]]*, den 27. april
* 2003: *[[Hans og Grete]]*, den 4. oktober – Tema: eventyr 
* 2004: *[[Don Pasquale]]*, den 2. oktober (ballet ble vist på *[[Norge Rundt]]* 22. oktober 2004)
* 2005 15. oktober
* 2006: *[[Carmen]]*, den 16. september
* 2007: *[[Operahotellet]]*-forestillingen (regi: Espen Hallor) holdt på Gamle Logen, den 15. september
* 2008: *[[Titus]]*, den 18. oktober
* 2009: *[[Don Pasquale]]*, den 20. oktober
* 2010: Maskeball, den 16. oktober
* 2011: *Mini-[[Figaro]]* Maskeball
* 2012: Gallaforestilling i Universitetets Aula med Eir Inderhaug og Aksel Kolstad, m.fl.
* 2013: festkonsert i Universitetets Aula i samarbeid med den norske Opera
* 2014: festkonsert i Universitetets Aula med Reza Aghamir og solister. Klokkespill fra Oslo rådhus
* 2015: festkonsert i Universitetets Aula. Konserter i Gamle Logen med Andrijana Vuckovic
* 2016: festkonsert i Universitetets Aula med Reza e i Ragazzi. Konserter Gamle Logen: Caroline Wettergreen
* 2017: festkonsert i Universitetets Aula med Håkon Kornstad Tenor Battle. Klokkespill fra Oslo rådhus og Oslo domkirke.
*2018: Oslo symfoniorkester i Logen
*2019: Operahistorien på 60 minutter
*2020: Konsert med Caroline Wettergreen. Opptog Karl Johans gate. Klokkespill ved Laura-Marie Rueslåtten
*2021: Avlyst på grunn av covid-19
*2022: Avlyst på grunn av covid-19
*2023: 4.februar Venezia-Ball Roberto Gamle Logen
*2024: Tema: "The night of magic" 3. februar. Lokasjoner: Universitetes Aula og Gamle Logen
*2025: Oslo Operaball, 7 februar 2025 - Tema: "Romeo & Julie" - Åpningskonsert "Romeo & Julie" i Universitetets Aula. Ball i Gamle Logen
*2026: Oslo Operaball, 14 februar 2026 - Tema: "Love is in the Air" - Åpningskonsert "La Boheme" i Universitetets Aula. Ball i Gamle Logen

### Styret

* 2026: Amund Hellum Noraker, Eilif Hellum Noraker, Vera Talerko, César Cañón, Bjørn Torjusen Tjeltveit

## Se også
* Operaball
* Operaballet i Wien
* Dovregubbens Hall
* Karneval 
* Balselskabet foreningen 
* Maskeradeball
* Reidar Warme

## Referanser

## Eksterne lenker
* Tårnseilerne
* Operaballets hjemmeside